**REFLEKSIJA K UČNEMU SKLOPU »CRIME«**

Po obravnavani učni temi CRIME, sva z s tujim učiteljem hotela, da bi dijaki novo besedišče uporabili v praksi v obliki odprte komunikacije na relaciji dijak – dijak. Najin cilj jebil, da bodo v eni učni uri vsi dijaki udeleženi v dejavnosti.

Tuji učitelj je pripravil štiri resnične zgodbe iz ZDA, ki na videz delujejo kot bizarni sodni primeri, kjer krivec toži žrtev ali institucijo. Po temeljitem vpogledu v vsak primer, pa dijaki ugotovijo, da razsodba ni enostavna, zato o tem razpravljajo v debati.

Dijake sva razdelila v šest skupin, ki tvorijo tri pare skupin. V vsaki skupini so trije ali štirje dijaki. V paru skupin ena skupina predstavlja odvetnike, ki zastopajo obrambo, druga pa zastopa tožilce.

Vsak par skupin dobi delovni list s sodnim primerom in vprašanji, ki jih vodijo v razpravi. Glede na vlogo skupine morajo dijaki pripraviti argumente, ki zastopajo njihovo vlogo. Vsak dijak mora pripraviti najmanj po en argument.

Po izteku časa skupine predstavijo argumente. Ob tem se razvije še spontana debata. Primeri so zelo zanimivi in dijaki so zelo motivirani v razpravi. Trije pari skupin debatirajo ena za drugo.

Dejavnost se je izkazala kot zelo uspešna in dijake zelo motivira.

**TIMSKO POUČEVANJE**

Zgled za to dejavnost je prispeval TU, saj so take oblike učenja na pravnih fakultetah v ZDA. Poleg tega pozna resnične sodne primere, ki so za to dejavnost smiselni.

Moj prispevek v dejavnosti pa je bil, da moramo na nek način v diskusijo vključiti vse dijake. Tako sva s TU po formuli »dva je več kot eden« nadgradila učenje in dosegla zastavljene učne cilje.

Tatjana Shrestha